ماقال ليها حتى شي كلمة زوينة فهاد لابيل كاملة كانت عارفة باقي بلان ادم فبالو داكشي علاش طاح لها واحد البلان فراسها باش دوك الشكوك يحيدهم من بالو لايصدق شي نهار محصلها معاه ولا يلقاها راكبة معاه و يصدقو قالبينها لشي فيلم ديال الاكشن ... و فعلا كان بالو مع داك ادم .. عارف مزيان بلي بنادم ماكايكدب حتى كايكون مخبع شي حاجة و الكونفيرساسيو لي قرا و هضرة ادم معاها .. ماكانتش ديال شي واحد مزوج لا كان واخد راحتو معاها ... داتها عينيها و بدا كايسمع غير الانفاس المنتظمة ديالها بقا شحال كايسمع ليهم و كايسمع لداك الخنيق لي كاتتخنق مرة مرة و هي ناعسة حتى كاتاخد نفس طويل ... كان مركز مع كاع هاد التفاصيل الصغيرة بقا شي ساعتين موراها عاد نعس.